wickkiey/tamil-wikipedia-chunked huggingface dataset:
# இலீகு பிரவுன் ஆலன்

## கல்வி

இவர் 1902 இல் கோப் தெரு பள்ளியில் படித்தார். இவர் 1904 முதல் 1906 வரைபிரவுன் பல்கலைக்கழகத்தில் பேராசிரியர் வின்சுலோ அப்டனின் கீழ் சிறப்புப் பணியொன்றில் சேர்ந்தார்.
# இலீகு பிரவுன் ஆலன்

## இவரது நினைவுப் பரிசுகள்

- கணிதம், அறிவியல் மீஉயர் தகைமைக்கான இலீகு பி. ஆலன் விருது, கூடு கல்லூரி
- இலீகு பி. ஆலன் வானியல் பரிசு, கூடு கல்லூரி
# இலீகு பிரவுன் ஆலன்

## தொடர்பாளர்கள்

- ஆன்னி ஜம்ப் கெனான்
- வில்லியம் எஃப். மெக்கர்சு
# இலீகு பிரவுன் ஆலன்

## உறுப்பாண்மைகள்

- அமெரிக்க வானியல் கழகம்
- அமெரிக்க மாறும் விண்மீன் நோக்கீட்டாளர் கழகம் (AAVSO), பட்டய உறுப்பினர்
# இலீகு பிரவுன் ஆலன்

## வெளியீடுகள்

- "A study of the peculiar spectrum of the star Eta Centauri" (Master's thesis, 1912) is held in the Wellesley College Archives .
- The radial velocities of twenty southern variable stars of class Me ; A study of the changes in the spectrum of T Centauri (Lick Observatory bulletin) University of California Press (1925) WorldCat
# ராஜன் கொரான்

**கே. ராஜன்** (*K. Rajan*, பிறப்பு: 19 சனவரி 1981) மலேசியக் கால்பந்து வீரர் ஆவார்.  
இவர் நெகிரி செம்பிலான் என்ற மாநிலத்தில் பிறந்தார். இவர் மலேசியாவின் சங்கக் கால்பந்து சங்கத்தைச்சார்ந்தவர். தற்பொழுது எஃப்.ஏ.எம். கூட்டமைப்பின் ஒரு பிரிவான என். ஒன்பது. எஃப்.சி அமைப்பில் பயிற்சியாளராகப் பணியாற்றுகிறார்.  
சரவாக் கால்பந்துக் கழகத்தின் முன்னாள் உறுப்பினரான இவர், மலேசியா லீக் அணிகளில் வேறு பல அணிகளுக்கும் விளையாடியுள்ளார்.  
இவர் மலேசியாவின் தேசியகால்பந்தாட்ட அணியிலும் விளையாடி உள்ளார்.
# ராஜன் கொரான்

## ஒருங்கிணைந்த மலாக்கா

2013 நவம்பர் ,13ஆம் நாள்மலேசியாவின் எஃப்.ஏ.எம். கூட்டமைப்பின் சார்பாக ஒருங்கிணைந்த மலாக்காவுடனான் ஒப்பந்தத்தில் கையொப்பமிட்டிருந்தார். 2014 மார்ச் 23ஆம் நாள் ஒருங்கிணைந்த மலாக்கா அணிக்காக விளையாடி தன்னுடைய முதல் இலக்கினை அடைந்தார், ஒருங்கிணைந்த மலாக்கா அணியின் சார்பாக கோலாலம்பூர் கால்பந்துச் சங்கத்திற்குஎதிராக விளையாடினார். இவரது அணி 3:1 என்ற விகிதத்தில் வெற்றி பெற்றது.
# ஏ. செல்வராசன்

**அ. செல்வராசன்** *(A. Selvarajan)* இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக துறைமுகம் தொகுதியில் 1977, 1980, 1984 ஆகிய தேர்தல்களில்போட்டியிட்டு வெற்றிபெற்றார்.
# டிரைக்கோமோனாஸ்

**டிரைக்கோமோனாஸ்** (*Trichomonas*) என்பது முதுகெலும்புகளின் ஒட்டுண்ணிகள் எனப்படும் காற்றில்லா முறையில் வாழும் அகழ் வகை ஆகும். டிரைக்கோமோனாஸ்பரபாசாலிட்களுடன் சேர்க்கப்பட்டுள்ளன.  
டிரைக்கோமோனாஸின் உயிரினங்கள்:
- டிரைக்கோமோனாஸ் வஜினலிஸ், மனித உடலில் உள்ள இனப்பெருக்க சிறுநீரக பாதையில் வாழும் ஓர்உயிரி
- .பறவைகளை தொற்றும் டிரைக்கோமோனாஸ் கேலினே, புறாக்களில் கேன்கர் நோயை உண்டாக்குகின்றன.
- டைரனொசோரஸ் ரெக்ஸ் போன்ற டைனோசாரிடு டைனோசர்களின் கற்படியுருவ தாடையில் காணப்படும் புண்கள் டிரைக்கோமோனாஸ் கேலினாவைப் போலவே உள்ளஒட்டுண்ணியால் ஏற்படுகிறது.
- டிரைக்கோமோனாஸ் டெனாக்ஸ் மனிதர்கள், பூனைகள் மற்றும் நாய்களின் வாய் குழிக்குள் காணப்படும்
- டிரைக்கோமோனாஸ் டெர்மொப்சிடிஸ், கறையான்களின் குடலில் காணப்படும்.
* with *Trichomonas''-like infections.]]
# பழ. கருப்பையா

**தமிழ்நாடு தன்னுரிமை கழகம்** (2023–தற்போது வரை)
|spouse =
|children = கரு. ஆறுமுகத்தமிழன்
|alma_mater =
| relatives = கரு பழனியப்பன் (தம்பி மகன்)
|occupation = நடிகர், எழுத்தாளர், திரைப்படத் தயாரிப்பாளர் 1971ஆம் ஆண்டில் நடைபெற்ற கள்ளுக்கடை மறியல் போராட்டத்தில் ஈடுபட்டுச் சிறைசென்றார்.
# பழ. கருப்பையா

### ஜனதா கட்சியில்

1975ஆம் ஆண்டில் காமராசர் மறைந்த பின்னர் ஜனதா கட்சியில் சேர்ந்தார்.
# பழ. கருப்பையா

### ஜனதா தளத்தில்

ஜனதா கட்சியின் நீட்ச்சியான 1988ஆம் ஆண்டில் பிரதமர் வி. பி. சிங் ஜனதா தளம் கட்சியில் இணைந்து தேர்தலில் போட்டியிட்டார். அக்கட்சியின் இலக்கிய அணி மாநிலத் தலைவராக நியமிக்கப்பட்டார். 2010 ஆம் ஆண்டில் திமுகவை தாக்கி பழ. கருப்பையா தொலைக்காட்சிக்கு அளித்த பேட்டிக்காக திமுகவினரால் தாக்கப்பட்டார்.  
பின்னர் அதிமுகவின் சார்பாக சென்னையில் உள்ள துறைமுகம் தொகுதியில் 2011 சட்டமன்றத் தேர்தலில் போட்டியிட்டு திமுகவின் செல்வாக்கு மிக்க அப்பகுதியில் முதல் முறையாக அதிமுக சார்பில் வெற்றிபெற்று 14வது தமிழ்நாடு சட்டமன்றத்தில் உறுப்பினரானார். 2016 சனவரி 15ஆம் நாள் சென்னையில் நடைபெற்ற துக்ளக் இதழின் ஆண்டுவிழாவில் தான் சார்ந்திருந்த அதிமுக கட்சியைத் தாக்கிப் பேசினார். அடுத்தநாள் தன்னுடைய துறைமுகம் சட்டமன்ற உறுப்பினர் பதவியை இராஜினாமா செய்தார். இதைத் தொடர்ந்து இவரது மனைவி அடையாளம் தெரியாதவர்களால் தாக்கப்பட்டார். பின்னர் இவர் ஊடகங்கள் வாயிலாக அதிமுக அரசின் ஊழல்கள் குறித்த செய்திகளை வெளியிட்டார்.
# பழ. கருப்பையா

### திமுகவில்

பின்னர் மு.கருணாநிதி முன்னிலையில் திராவிட முன்னேற்றக் கழகத்தில் 2016 சூலை 19ஆம் நாள் இணைந்தார். 2019 திசம்பர் 12 ஆம் நாள், "கழகத்தின் நிகழ்கால நடவடிக்கைகள், போக்குகள், சிந்தனைப் பாங்கு, ஒரு கார்ப்பரேட் நிறுவனம் போல கட்சியை நடத்துகிற விதம், அறிவும், நேர்மையும் பின்னுக்கு தள்ளப்பட்டு பணமே எல்லாம் என கருதுகிற தன்மை, இவையெல்லாம் என்னிடம் மிகப்பெரிய சலிப்பை உண்டாக்கின. இவற்றோடு பொருந்திப் போக முடியாத நிலையில் திமுகவிலிருந்து விலகுவது என முடிவெடுத்தேன்" என்று அறிக்கைவிடுத்து திமுகவிலிருந்து பழ. கருப்பையா விலகினார்.
# பழ. கருப்பையா

### மநீம

இவர் 2021 ஆம் ஆண்டு நடைபெற்றுள்ள தமிழ்நாடு சட்டமன்ற தேர்தலில் தி.நகர் சட்டமன்றத் தொகுதியிலிருந்து நடிகர் கமல்ஹாசனின் மக்கள் நீதி மய்யம் கட்சியின் சார்பில் போட்டியிட்டு தோல்வி அடைந்தார்.
# நவநீத சேவை

**நவநீத சேவை** என்பது தமிழ்நாட்டில் தஞ்சாவூரில் கருட சேவைக்கு அடுத்த நாளன்று நடைபெறுகின்ற, 15 கோயில்களின் பெருமாள்கள் உற்சவ மூர்த்தியாக ஒரே நாளில் ஒருவர் பின் ஒருவராகக் காட்சி தருகின்ற விழாவாகும்.
# நவநீத சேவை

## வெண்ணெய்த்தாழி உற்சவம்

நவநீத சேவையை வெண்ணெய்த்தாழி உற்சவம் என்றும் அழைப்பர். மன்னார்குடி ராஜகோபால சுவாமி கோயிலில் வெண்ணெய்த்தாழி உற்சவம் ஒவ்வோராண்டும் (18 நாட்கள் நடைபெறுகின்ற பங்குனிப் பெருவிழாவின்போது) நடைபெறுகிறது. நவநீதி சேவை என்றழைக்கப்படுகின்ற இந்த உற்சவத்தின்போது காலையில் பெருமாள் எழுந்தருளி மன்னார்குடியிலுள்ள நான்கு வீதிகள், மேல ராஜ வீதி, பெரிய கடைத்தெரு, பந்தலடி வழியாக வெண்ணெய்த்தாழி மண்டபம் சென்றடைவார். அப்போது பக்தர்கள் சாலையின் இரு புறத்திலும் நின்றுகொண்டு கோபாலா, கோபாலா என்று கூறிக்கொண்டே, உற்சவர் மீது வெண்ணெயைச் சாற்றி வழிபடுவர். இவ்வாறே பெரும்பாலான வைணவக் கோயில்களில் இந்த உற்சவம் நடைபெறுகிறது.
# நவநீத சேவை

## கருட சேவை

தஞ்சாவூரில் 1934 ஆம் ஆண்டு முதல் இக்கருட சேவை நடைபெற்று வருகிறது. மூன்று திவ்ய தேசப் பெருமாள் கோயில் உட்பட 24 கோயில்களைச் சேர்ந்த உற்சவ மூர்த்திகள் வெண்ணாற்றங்கரையிலிருந்து புறப்பட்டு தஞ்சாவூர் கீழ வீதி, தெற்கு வீதி, மேல வீதி, வடக்கு வீதி ஆகிய வீதிகளில் எழுந்தருளுகின்றனர்.
# நவநீத சேவை

## 15 பெருமாள்கள்

இவ்விழாவின்போது தஞ்சாவூரிலுள்ள  
1. நீலமேகப்பெருமாள்,
1. நரசிம்மப்பெருமாள்,
1. மணிக்குன்னப்பெருமாள்,
1. கல்யாண வெங்கடேசப்பெருமாள்,
1. மேலராஜவீதி நவநீதகிருஷ்ணன்,
1. எல்லையம்மன் தெரு ஜனார்த்தன பெருமாள்,
1. கரந்தை யாதவகண்ணன்,
1. கீழராஜவீதி வரதராஜபெருமாள்,
1. தெற்கு வீதி கலியுக வெங்கடேசப் பெருமாள்,
1. பள்ளியக்ரகாரம் கோதண்டராமபெருமாள்,
1. மானம்புச்சாவடி நவநீதகிருஷ்ணன்,
1. பிரசன்ன வெங்கடேசபெருமாள்,
1. மேலஅலங்கம் ரெங்கநாதபெருமாள்,
1. படித்துறை வெங்கடேசபெருமாள்,
1. கோட்டை பிரசன்ன வெங்கடேச பெருமாள்  
ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.
# நவநீத சேவை

## நவநீத சேவை

தஞ்சாவூரில் ஒவ்வோராண்டும் கருட சேவைக்கு அடுத்த நாளன்று நவநீத சேவை கொண்டாடப்படுகிறது. வெண்ணெய்தாழி மகோற்சவம் என்று அழைக்கப்படுகின்ற நவநீத சேவையில், கோயில்களிலிருந்து புறப்பட்டு கொடிமரத்து மூலையை வந்து அடைகிறார்கள். 15 பெருமாள்களும் அந்தந்தக் கோயிலிலிருந்து புறப்பட்டுக் கொடிமரத்து மூலையினை வந்தடைந்து பின்னர் அங்கிருந்து கீழராஜவீதி, தெற்கு ராஜவீதி, மேலராஜவீதி, வடக்கு ராஜவீதி ஆகிய வீதிகள் வழியாக அனைவருக்கும் காட்சி தருவர். தொடர்ந்து அவரவர் கோயில்களுக்குத் திரும்புவர். 2017இல் இவ்விழா (16 சூன் 2017) கொண்டாடப்பட்டது.
# நவநீத சேவை

## சிறப்பு

பொதுவாக பெருமாள் கோயில்களில் அந்தந்தக் கோயில்களில் நவநீத சேவை நடைபெறுவது வழக்கம். தஞ்சாவூரில் 15 பெருமாள் கோயில்களைச் சேர்ந்த உற்சவர்கள் வெண்ணைய்த்தாழியுடன் நான்கு வீதியையும் சுற்றிவருவது இவ்விழாவின் சிறப்பாகும். 15 கோயில்களைச் சேர்ந்த பெருமாள்களையும் ஒரே இடத்தில் தரிசிக்கின்ற வாய்ப்பு இங்கு அமைகின்றது. நான்கு வீதிகளில் ஏதாவது ஒரு குறிப்பிட்ட இடத்தில் நின்றால் தொடர்ந்து ஒன்றன் பின் ஒன்றாக பெருமாள்கள் வரிசையில் வருவதைக் காணமுடியும்.
# நவநீத சேவை

## 2017 நவநீத சேவை படத்தொகுப்பு

<>  
</>
# திருமலைராயன்பட்டினம் ஆயிரங்காளி அம்மன் கோயில்

**திருமலைராயன்பட்டினம் ஆயிரங்காளி அம்மன் கோயில் ** என்பது புதுச்சேரி மாநிலம் காரைக்கால் மாவட்டத்தில் திருமலைராயன்பட்டினத்தில் உள்ள ஓர் அம்மன் கோயிலாகும். இந்த ஆயிரங்காளியம்மனுக்குப் படைக்கப்படும் பொருட்கள் ஒவ்வொன்றும் ஆயிரம் ஆயிரமாகப் படைக்கப்படுவதால் அம்மனின் இந்த அம்மன் ஆயிரங்காளியம்மன் என்று அழைக்கப்படுகிறார்.
# திருமலைராயன்பட்டினம் ஆயிரங்காளி அம்மன் கோயில்

## தலவரலாறு

ஒரு காலத்தில் கலிங்கத்தை ஆண்டுவந்த அரசன் ஒருவன் அன்னைக்காளி தேவியை உருவாக்கி நாளும் அவளுக்கு ஆயிரமாயிரம் பொருட்களும் பழங்களும் மலர்களும் சித்திரான்னமும் செய்து பூசை செய்து வழிபட்டுவந்தான். அந்த மன்னனின் இறுதிக் காலத்தில் அவன் கனவில் தோன்றிய காளி, “தன்னை ஒரு பேழையில் வைத்துக் கடலில் விட்டுவிடுமாறும், தான் வேறு இடம் சென்று கோயில் கொண்டு தங்குவதாகவும்” என்று கூறினாள். மன்னனும் அவ்வாறே செய்தான்.  
கடலில் மிதந்துவந்த பெட்டி திருமலைராயன்பட்டினக் கரையோரம் வந்துசேர்ந்தது. அந்நகரில் வசித்துவரும் செங்குந்த மரபைச் சேர்ந்த பெரியவர் ஒருவரின் கனவில் தோன்றிய அன்னை, கலிங்க மன்னனின் குலதெய்வமான தான் இப்போது கடலில் தவழ்ந்துகொண்டிருப்பதாகவும் தன்னை எடுத்து வந்து வழிபாடு செய்யுமாறும் கூறினாள். விடிந்ததும் அந்தப் பெரியவர் அனைவரையும் அழைத்துக்கொண்டு கடற்கரைக்குச் சென்று அன்னை இருந்த பேழையை எடுத்துக் கொண்டுவந்தார்.  
பேழையைத் திறந்து பார்த்து அதனுள் இருந்த ஓலைக் குறிப்பைக் கொண்டு அன்னைக்குத் தினமும் பூஜை செய்யும் முறையையும், அன்னைக்குப் படைக்கும் பொருட்கள் ஆயிரமாக இருக்க வேண்டும் என்பதையும் அறிந்துகொண்டு பூசைகளை நடத்தினர். ஒவ்வொரு நாளும் படையளுக்கு வகைக்கு ஆயிரம் படைக்க முடியாத காரணத்தால் ஐந்து ஆண்டுகளுக்கு ஒருமுறை மட்டுமே பூஜை செய்திட முடிவெடுத்து, அதன்படி தற்போதும் ஐந்து ஆண்டுகளுக்கு ஒரு முறை மட்டுமே அம்மன் சிலைக்கு பூசைகள் நடைபெற்றுவருகின்றன. அதுவரை பேழையை மட்டுமே வழிபடுகின்றனர்.
# திருமலைராயன்பட்டினம் ஆயிரங்காளி அம்மன் கோயில்

## பூசை

ஐந்து ஆண்டுகளுக்கு ஒரு முறை நடைபெறும் விழாவில், இரண்டு நாள்கள் மட்டுமே அம்மனை தரிசிக்க முடியும். வைகாசி மாத வளர்பிறையில் இரவு பெட்டி திறக்கப்பட்டு பூசைகள் நடக்கும் இவ்வாறு 2017 சூன் 5 அன்று இரவு பேழையிலிருந்து அம்மனை பக்கர்கள் எழுந்தருளச் செய்தனர். ஆறாம் தேதியன்று அபிராமி அம்மன் சமேத ராஜசோளீசுவரர் கோயிலிலிருந்து மங்கள வாத்தியங்கள் முழங்க பூசை பொருட்கள், பழங்கள் உள்பட சீர்வரிசைப் பொருட்கள் ஒவ்வொன்றும் 1,000 வீதம் ஆயிரங்காளியம்மன் கோவிலுக்கு 70 ஊர்வலமாகக் கொண்டுவரப்பட்டன.
இதையடுத்து ஏழாம் தேதி ஆயிரங்காளியம்மனுக்கு சோடச உபச்சார தீபாராதனை காட்டப்பட்டது. அன்றும் மறுநாளும் பக்தர்கள் அம்மனைத் தரிசித்தனர். பின்னர் 9 ஆம் தேதி அதிகாலை சூரிய உதயத்துக்கு முன்பாக அம்மன் மீண்டும் பேழைக்குள் வைக்கப்பட்டாள். இதற்கு அடுத்து 2022-ம் ஆண்டில் அம்மன் மீண்டும் பேழையிலிருந்து எடுக்கப்பட்டுப் பூசை நடைபெறும்.
# கு. லாரன்ஸ்

**கு. லாரன்ஸ்** (*K. Lawrence*) என்பவர் இந்தியாவின், தமிழ்நாட்டைச் சேர்ந்த அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991ஆம் ஆண்டில் நடைபெற்ற தமிழ்நாடு சட்டமன்றத் தேர்தல் , 1991|தமிழக சட்டப்பேரவைத் தேர்தலில்]], அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, பத்மனாபபுரம் சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
கு. லாரன்ஸ் அவர்கள் அதிமுக ஆட்சியில் 1993 முதல் 1996 வரை அமைச்சராக இருந்தவர். உடல்நலக் குறைவால் தனது 73ஆவது வயதில் 08 மே 2020 அன்று காலமானார்.
# செ. காமராஜ்

**செ. காமராஜ்** இந்திய அரசியல்வாதியும் தமிழ்நாட்டின் 14 ஆவது சட்டப்பேரவையின் உறுப்பினரும் ஆவார். பட்டியல் சாதியினருக்கு ஒதுக்கப்பட்ட கிருஷ்ணராயபுரம் தனித் தொகுதியிலிருந்து அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.  
1964 மே மாதம் 27 ம் தேதி பிறந்த இவர் திருமணமானவர். இவருக்கு மூன்று குழந்தைகள் உள்ளனர். இவர் இனாம் கரூர் நகராட்சி உறுப்பினராகவும் இருந்தவர். இவரது தந்தை பெயர் செல்லமுத்து.
# ப. குமார்

**ப. குமார்** (பிறப்பு: 21 ஏப்ரல் 1971) என்பவர் இந்திய அரசியல்வாதியும், திருச்சிராப்பள்ளி நாடாளுமன்றத் தொகுதியின் முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.
# ப. குமார்

## வாழ்க்கை வரலாறு

தமிழ்நாட்டின், புதுக்கோட்டை மாவட்டம், கந்தர்வக்கோட்டைத் தாலுக்காவில் உள்ள புனல்குளம் என்ற ஊரைப் பூர்வீகமாகக் கொண்ட பழனிவேல் மற்றும் தாயார் முனியம்மாள் ஆகியோருக்கு மகனாக 1971 ஆம் ஆண்டு ஏப்ரல் மாதம் 21 ஆம் நாள் குமார் பிறந்தார்.. சட்டத்துறையில் பணியாற்றிய இவர் திருமணமானவர். இவருக்கு ஒரு மகனும் ஒரு மகளும் உள்ளனர். பிப்ரவரி 2014 ஆம் ஆண்டு தான் போட்டியிட்ட அதே திருச்சிராப்பள்ளி நாடாளுமன்றத் தேர்தலில் இரண்டாவது முறையாக மீண்டும் தேர்ந்தெடுக்கப்பட்டார்.
# ப. குமார்

## அரசியல் வாழ்க்கை

அதிமுகவின் உறுப்பினரான ப. குமார் 2009 ஆம் ஆண்டு நாடாளுமன்றத் தேர்தலில் திருச்சிராப்பள்ளி தொகுதியில் போட்டியிட்டு தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியைச் சேர்ந்த சாருபாலா தொண்டைமானை 4,335 வாக்குகள் வித்தியாசத்தில் தோற்கடித்தார். இவர் பெற்ற மொத்த வாக்குகள் 2,98,710 ஆகும். 2014 ஆம் ஆண்டு நடைபெற்ற நாடாளுமன்றத் தேர்தலிலும் அவருடைய கட்சியின் பொதுச்செயலாளரான ஜெயலலிதாவால் வேட்பாளராக அறிவிக்கப்பட்டார். இத்தேர்தலிலும் ப. குமார் தன்னை எதிர்த்துப் போட்டியிட்ட திராவிட முன்னேற்றக்கழகத்தைச் சேர்ந்த மு. அன்பழகனை விட அதிக வாக்குகள் பெற்று இரண்டாவது முறையாக மீண்டும் தேர்ந்தெடுக்கப்பட்டார்.
# ப. குமார்

## அரசியல் வாழ்க்கை

### போட்டியிட்ட தேர்தல்கள்

| வருடம் | தொகுதி | முடிவு | எதிர்த்துப் போட்டியிட்டவர் | எதிர்க்கட்சி |
| --- | --- | --- | --- | --- |
| 2009 | திருச்சிராப்பள்ளி | சாருபாலா தொண்டைமான் | இந்திய தேசிய காங்கிரஸ் |  |
| 2014 | திருச்சிராப்பள்ளி | மு. அன்பழகன் | திராவிட முன்னேற்றக் கழகம் | } |
# இராஜகேசரிப் பெருவழி

**இராசகேசரி பெருவழி** என்பது பத்தாம் நூற்றாண்டுக்கு முந்தைய ஒரு தமிழகப் பெருவழியாகும். தற்காலத்தில் தேசிய நெடுஞ்சாலைகள் இருப்பதைப் போல பழங்காலத்தில் வணிகம், போக்குவரத்து, படையெடுப்பு உள்ளிட்ட பயன்பாட்டுகளுக்காக மன்னர்கள் பெருவழிகளை அமைத்தார்கள். அப்படி அமைக்கப்பட்டதில் கொங்கு மண்டலத்தில் மட்டும் ராஜகேசரி பெருவழி, அசுர மலைப் பெருவழி, சோழமாதேவி பெருவழி, அதியமான் பெருவழி உள்ளிட்ட இருபது பெருவழிகள் இருந்ததாக வரலாறு சொல்கிறது. ஆனால் இப்போது இவற்றில் ஒன்றுகூட பயன்பாட்டில் இல்லை.  
இராசகேசரி பெருவழியானது கோவையில் உள்ள மதுக்கரை மலைக்காட்டு மலைச் சரிவின் வழியாக பேரூர் செட்டிபாளையத்திலிருந்து, சுண்டக்காமுத்தூர், அறிவொளி நகர் வழியாக அய்யாசாமி மலைகளை கடந்து எட்டிமடை, மாவூத்தம்பதி சென்று வாளையாறு, பாலக்காடு வழியாகச் சென்றுள்ளது, இது சோழ நாட்டையும், சேர நாட்டையும் இணைக்கும் முக்கிய வழித்தடமாக, மேற்குக் கடற்கரையையும் பூம்புகாரையும் இணைக்கும் விதத்தில் இருந்துள்ளது. இந்தப் பெருவழி வழியாகவே ரோமானியரும், கிரேக்கர்களும் தமிழகத்தில் வாணிபத் தொடர்புகள் வைத்திருந்தார்கள். ராஜகேசரி பெருவழியானது கி.பி 871 - 907 கால கட்டத்தில் ஆதித்த சோழன் காலத்தில் முப்பது அடி அகலத்துக்கு செப்பனிடப்பட்டதாக கல்வெட்டுத் தகவல் உள்ளது.
# இந்தியாவின் மறுவாழ்வு அமைப்பு

**இந்தியாவின் புனர்வாழ்வுப் பேரவை** (*Rehabilitation Council of India*) என்பது 1986 ஆம் ஆண்டில் ஒரு பதிவு செய்யபட்ட ஆணையமாக நிறுவனஙகள் பதிவு செய்யும் சட்டம் 1960- படி இந்திய அரசு நிறுவியது.  
1992 செப்டம்பரில் இந்தியாவின் மறுவாழ்வு சட்டம் பாராளுமன்றத்தால் இயற்றப்பட்டது, இது 22 ஜூன் 1993 அன்று ஒரு அங்கீகாரம் பெற்ற சட்டமாக மாறியது. இந்த சட்டம் 2000 ஆம் ஆண்டில் நாடாளுமன்றத்தால் திருத்தப்பட்டது. இவ்வமைப்பிற்கு வழங்கப்பட்ட கட்டளை, ஊனமுற்ற நபர்களுக்கு வழங்கப்படும் சேவைகளை ஒழுங்குபடுத்துதல் மற்றும் கண்காணித்தல், பாடத்திட்டத்தை தரநிலைப்படுத்துதல் மற்றும் மறுவாழ்வு மற்றும் சிறப்பு கல்வித் துறையில் பணிபுரியும் அனைத்து தகுதி வாய்ந்த தொழில் மற்றும் பணியாளர்களின் மத்திய புனர்வாழ்வு பதிவுகளை பராமரிப்பதுமாகும். ஊனமுற்றோருக்கான சேவைகளை வழங்கும் தகுதியற்ற நபர்களுக்கு எதிராக தண்டனையைச் இந்த சட்டமும் அளிக்கிறது.  
இந்திய புனர்வாழ்வுக் கவுன்சில் (RCI) என்பது, பாராளுமன்றச் சட்டத்தின் கீழ் அமைக்கப்பட்ட உச்சநீதி மன்றம், ஊனமுற்றோர், பின்தங்கிய, மற்றும் சிறப்பு கல்வி தேவைப்படும் சமூகங்களுக்கான இலக்காகக் கொண்ட பயிற்சி திட்டங்கள் மற்றும் படிப்புகளை ஒழுங்குபடுத்துதல். இது இந்தியாவில் மட்டுமே சட்டரீதியான சபை பராமரிக்க மத்திய மறுவாழ்வு பதிவு இது இயக்குகிறது மற்றும் இலக்கு சமூகங்களுக்கு பயிற்சி மற்றும் கல்வி திட்டங்கள் வழங்க அனைவருக்கும் தகுதி நிபுணர்களின் முக்கியமாக ஆவணங்கள் விவரங்கள் தேவையாக இருக்கிறது. 2000 ஆம் ஆண்டில், இந்திய புனர்வாழ்வுக் கவுன்சில் (திருத்தச்) சட்டம், 2000, இந்தியாவின் அரசாங்கத்தால் அறிமுகப்படுத்தப்பட்டது மற்றும் அறிவிக்கப்பட்டது. திருத்தத்தை ஒரு பெரிய கீழ் இந்த கீழ், இந்திய அரசுச் சட்டம், 1992 முந்தைய சீரமைப்பு கவுன்சிலுக்கு நேரத்திற்குள் வழங்கப்படுகிறது வரையறைகள் மற்றும் விவாதங்கள் கொண்டு, அதாவது, குறைபாடுடைய நபர்கள் (சம வாய்ப்புகள், உரிமைகள் பாதுகாப்பு மற்றும் முழு பங்கேற்பு) சட்டம், 1995.
# சிறப்புக் கல்வி

சிறப்பு கல்வி (சிறப்பு தேவை கல்வி, உதவி கல்வி அல்லது விதிவிலக்கான கல்வி எனவும் அறியப்படுகிறது) என்பது சிறப்பு கல்வி தேவைகளை கொண்ட மாணவர்களுக்கு கல்விக் கற்பிப்பதற்கான நடைமுறையாகும். வெறுமனே, இந்த செயல்முறை, போதனை நடைமுறைகள், தழுவி உபகரணங்கள் மற்றும் பொருட்கள் மற்றும் அணுகக்கூடிய அமைப்புகளின் தனித்தனியாக திட்டமிடப்பட்ட மற்றும் முறையாக கண்காணிக்கப்பட்ட ஏற்பாட்டை உள்ளடக்கியது. இந்த தலையீடுகள் சிறப்புத் தேவைகளுடனான தனிநபர்கள், உயர்நிலை மற்றும் உயர்நிலை மற்றும் உயர்நிலை பள்ளி மற்றும் சமூகத்தில் வெற்றியை அடைய உதவுவதற்காக வடிவமைக்கப்பட்டுள்ளது, இது மாணவர் ஒரு பொதுவான வகுப்பறை கல்விக்கு மட்டுமே வழங்கப்பட்டிருந்தால் கிடைக்காது.  
பொதுவான சிறப்புத் தேவைகளில் கற்றல் குறைபாடுகள், தகவல் தொடர்பு சீர்குலைவுகள், உணர்ச்சி மற்றும் நடத்தை சீர்குலைவுகள் (ADHD மற்றும் ADD போன்றவை), உடல் ஊனமுற்றோர் (பிரில்ட் எலும்பு நோய், பெருமூளை வாதம், தசைநார் திசு, முதுகெலும்பு பிஃபைடா மற்றும் ஃப்ரீடெரிக்ஸ் இன் அட்டாக்ஷியா போன்றவை) மற்றும் வளர்ச்சி குறைபாடுகள். இந்த வகையான சிறப்புத் தேவைகளுடனான மாணவர்கள் கற்பிப்பதற்கான பல்வேறு அணுகுமுறைகள், தொழில்நுட்பத்தை பயன்படுத்துதல், குறிப்பாக தழுவிய போதனைப் பகுதி அல்லது ஒரு வள அறை போன்ற கூடுதல் கல்விச் சேவைகளைப் பயன்படுத்தி பயனடைவார்கள்.  
அறிவுசார் பரிசளிப்பு என்பது கற்பிப்பதில் ஒரு வித்தியாசம் மற்றும் சிறப்பு கற்பித்தல் நுட்பங்கள் அல்லது வேறுபட்ட கல்வித் திட்டங்களில் இருந்து பயனடையலாம், ஆனால் "சிறப்பு கல்வி" என்பது பொதுவாக குறைபாடுகள் கொண்டிருக்கும் மாணவர்களின் போதனையை குறிப்பாக குறிக்க பயன்படுத்தப்படுகிறது. பரிசுத்த கல்வி தனித்தனியாக .  
சிறப்பு கல்வி சிறப்பு தேவைகளை மாணவர்கள் வடிவமைக்கப்பட்ட முழு வெளிச்சத்தில், மாற்று கல்வி ( சிறப்புத் தேவைகள் இல்லாமல் எந்த மாணவர்கள், வடிவமைக்க முடியும்; வரையறுக்கும் பண்பின் வெறுமனே அவர்கள் பொருட்படுத்தாமல் ஏன், தயாரற்ற ஒரு நிலைக்கு வந்து விட்டோம் என்று. உதாரணமாக, அவர்களின் கல்வி பாதிக்கப்படாவிட்டால் உயர் புலனாய்வுப் பயில்களால் கூட தயாராக இருக்க முடியும், உதாரணமாக, சிவில் கோளாறு அல்லது உள்நோக்கத்தினால் உட்புற இடப்பெயர்வு  
வளர்ந்த நாடுகளில், கல்வியாளர்கள் என்று மாணவர்கள் அதிகபட்ச பொதுக் கல்வியின் சூழலில் உள்ள மக்களுக்கு வழங்கப்பட்டு வருகிறது கற்பிக்கும் முறைகள், சூழலில் மாற்ற. எனவே, வளர்ந்த நாடுகளில் சிறப்பு கல்வி அடிக்கடி விட ஒரு இடத்தில் ஒரு சேவையாக கருதப்படுகிறது. ஒருங்கிணைப்பு சமூக எழுச்சி குறைக்க மற்றும் பல மாணவர்கள் கல்வி சாதனை அடைய முடியும்.
# சிறப்புக் கல்வி

### <u>சிறப்புத் தேவைகளுடனான மாணவர்களை அல்லது கற்றவர்களை அடையாளம் காண்பது</u>

சிறப்பு தேவைகளுடன் மாணவர்களுக்கோ அல்லது கற்கும் மாணவர்களிடமோ இரண்டாம்நிலை  
ஒரு சிறுவன் ஒரு பையன் மற்றும் ஒரு பையுடனும் அணிந்துள்ளார் is ready for his first day of school.]]டவுன் நோய்க்குறி கொண்ட ஆறு வயது சிறுவன் பள்ளி முதல் நாள் தயாராக உள்ளது.  
அவர்களின் மருத்துவ வரலாறு காரணமாக சில குழந்தைகளுக்கு விசேஷ தேவைகளுக்கான வேட்பாளர்களாக எளிதாக அடையாளம் காணலாம். அறிவார்ந்த இயலாமைக்கு தொடர்புடைய ஒரு மரபணு நிலைக்கு அவை கண்டறியப்பட்டிருக்கலாம், பல்வேறு வகையான மூளை சேதம் ஏற்படலாம், ஒரு வளர்ச்சி சீர்குலைவு இருக்கலாம், காட்சி அல்லது கேட்கும் குறைபாடுகள் அல்லது பிற குறைபாடுகள் இருக்கலாம்.  
குறைவான வெளிப்படையான குறைபாடுகள் கொண்ட மாணவர்கள், கஷ்டங்களைக் கையாளுபவர்களைப் பொறுத்தவரை, இரண்டு முக்கிய முறைகள் அவற்றை அடையாளம் காணப் பயன்படுகின்றன: முரண்பாடு மாதிரி மற்றும் தலையீடு மாதிரிக்கான பதில். இந்த முரண்பாட்டின் மாதிரியானது மாணவர்களின் சாதனைகள் எதிர்பார்த்ததைவிடக் குறைவாகவே இருக்கும் என்பதை கவனிக்கும் ஆசிரியரைப் பொறுத்தது. தலையீடு மாதிரியின் பதில் முந்தைய தலையீட்டை ஆதரிக்கிறது.  
முரண்பாட்டின் மாதிரியில், மாணவர் குறைந்தபட்சம் சாதாரண நுண்ணறிவு பெற்றிருந்தால், ஒரு குறிப்பிட்ட கற்றல் சிரமம் (SLD) விசேட கல்விச் சேவையைப் பெறுகிறார். மாணவர் கல்விச் சாதனை அவரது ஐ.யு.யு உடன் மாணவர் எதிர்பார்க்கப்படுவதைக் காட்டிலும் கீழே உள்ளது. இந்த முரண்பாடு மாதிரி பல ஆண்டுகளாக பள்ளிக் கணினியை ஆதிக்கம் செலுத்தி வந்தாலும், இந்த அணுகுமுறை குறித்து கணிசமான விமர்சனங்கள் (எ.கா., ஆரோன், 1995, பிளானானன் மற்றும் மாஸ்கொலோ, 2005) ஆராய்ச்சியாளர்கள் மத்தியில் இருந்தன. குறைபாடு மற்றும் IQ இடையே உள்ள முரண்பாட்டின் அடிப்படையில் SLD களை கண்டறிவது சிகிச்சையின் செயல்திறனை முன்னறிவிப்பதில்லை என்று விமர்சிக்க ஒரு காரணம் ஆகும். குறைந்த IQ உடைய குறைந்த கல்வியாளர் தேர்வாளர்கள் சாதாரண அல்லது உயர்ந்த உளவுத்துறையிலான குறைந்த கல்வியாளர் தேர்ச்சி பெற்றவர்களிடமிருந்து சிகிச்சை பெறுவதால் பயனடைவார்கள்.  
மாற்று அணுகுமுறை, தலையீட்டுக்கான பதில், பள்ளிக்கூடத்தை ஆரம்பித்த பின்னர் முதல் அல்லது இரண்டாம் ஆண்டு பள்ளியில் சிரமங்களைக் கொண்டிருக்கும் குழந்தைகளை அடையாளம் காணும். அவர்கள் பின்னர் ஒரு உதவி வாசிப்பு திட்டத்தில் பங்கு போன்ற கூடுதல் உதவி பெறும். இந்தத் தலையீட்டிற்கு குழந்தைகளின் பதில், அவர்கள் கற்றல் இயலாமை என நியமிக்கப்பட்டதா என்பதை தீர்மானிக்கின்றது. இன்னமும் இன்னல் சிக்கலில் இருக்கும் சிலர் பதவி உயர்வு மற்றும் கூடுதல் உதவி பெறலாம். ஸ்டெர்ன்பெர்க் (1999) ஆரம்பகால தீர்வு என்பது கற்றல் குறைபாடுகளுக்கான கண்டறியும் அளவுகோல்களைக் கொண்டிருக்கும் குழந்தைகளின் எண்ணிக்கையை பெரிதும் குறைக்கலாம் என்று வாதிட்டார். கற்றல் குறைபாடுகள் மற்றும் பள்ளி வசதிகளை வழங்குவதில் கவனம் செலுத்துவது மக்களுக்கு பலவிதமான பலம் மற்றும் பலவீனங்கள் மற்றும் கல்வியாளர்கள் மீதான அப்பட்டமான முக்கியத்துவம் ஆகியவற்றை ஒப்புக்கொள்வதில் தோல்வியுற்றது என்றும், இந்த அரங்கில் மாணவர்கள் ஆதரிக்கப்பட வேண்டும் என்றும், விளையாட்டு
# சிறப்புக் கல்வி

### தனிப்பட்ட தேவைகளை

ஒவ்வொரு மாணவரின் தனிப்பட்ட தேவைகளை பூர்த்தி செய்ய ஒரு சிறப்பு கல்வி திட்டம் தனிப்பயனாக்கப்பட வேண்டும். சிறப்பு கல்வி ஆசிரியர்களுக்கு தொடர்ச்சியான சேவைகளை வழங்குதல், இதில் சிறப்புத் தேவைகளுடனான மாணவர்கள் தனி நபர்களின் தேவைகளைப் பொறுத்து மாறுபடும் டிகிரி ஆதரவைப் பெறுகின்றனர். சிறப்பு கல்வித் திட்டங்கள் தனித்தனிப்படுத்தப்பட வேண்டும், எனவே அவர்கள் குறிப்பிட்ட மாணவர்களிடமிருந்து தனிப்பட்ட தேவைகளை பூர்த்தி செய்ய வேண்டும். [8]  
அமெரிக்காவில், கனடாவிலும், இங்கிலாந்திலும், கல்வி வல்லுநர்கள் மாணவர்களின் தனிநபர் கல்வித் திட்டத்தை (IEP) பயன்படுத்துகின்றனர்.  
"IEP என்பது ஒவ்வொரு குழந்தையின் தனித்துவமான கற்றல் சிக்கல்களையும், குறிப்பிட்ட கல்வி இலக்குகளையும் உள்ளடக்கியதாகும்.இது ஒரு சட்டபூர்வமான கட்டுப்பாட்டு ஆவணம் ஆகும், இது ஐ.பீ. யில் உறுதிப்படுத்தும் அனைத்தையும் வழங்குகிறது." [9]  
இதுவரை இல்லாத 3 குழந்தைகளுக்காக, ஒரு தனி குடும்ப சேவைத் திட்டம் (IFSP) குழந்தைகளின் தற்போதைய நிலை வளர்ச்சி பற்றிய அனைத்து தகவல்களையும் கொண்டுள்ளது; குழந்தை மற்றும் குடும்பத்திற்கான விளைவுகளை; மற்றும் பெற்றோர்களைப் பெறுவதன் மூலம் அவர்களுக்கு உதவ முடியும்.https://en.wikipedia.org/wiki/File:Special_Education_Process.jpg  
ஐக்கிய மாகாணங்களில், குறைபாடுகள் கல்விச் சட்டம் (IDEA) கொண்ட தனிநபர்கள் ஒரு கூட்டாட்சி சட்டமாகும், இது நாட்டின் ஒவ்வொரு பள்ளி முறைமையும் ஒவ்வொரு குழந்தைக்கும் 3 முதல் 21 வயது வரையான ஒவ்வொரு குழந்தைக்கும் இலவசமாகவும், பொருத்தமான பொதுக் கல்வி வழங்கப்பட வேண்டும். அந்த குழந்தை முடக்கப்படலாம். [10] இந்த கூட்டாட்சி சட்டத்திற்கு கீழ்ப்படியப்படுவதை உறுதிப்படுத்துவதற்காக, ஒவ்வொரு பள்ளியும் ஒவ்வொரு மாணவருக்கும் கூட்டாட்சி நிதி பெறும் வகையில் ஒவ்வொரு மாணவருக்கும் கல்வி வழங்க வேண்டும். [10]  
சிறப்பு கல்வி வசதிகளை பெற ஒரு நபர் பின்பற்ற வேண்டும் என்று நடைமுறை.  
சிறப்பு தேவைகள் கொண்ட மாணவர்கள் தங்கள் குறிப்பிட்ட பலம் மற்றும் பலவீனங்களை தீர்மானிக்க மதிப்பிடப்படுகின்றனர். [8] மாணவர் தேவைகளின் அடிப்படையில் வேலைவாய்ப்பு, வளங்கள் மற்றும் இலக்குகள் தீர்மானிக்கப்படுகின்றன. வழக்கமான நிரலுக்கான இடவசதி மற்றும் திருத்தங்கள் பாடத்திட்டத்தில் மாற்றங்கள், கூடுதல் உதவியாளர்கள் அல்லது உபகரணங்கள், மற்றும் சிறப்புச் சூழல்களில் வழங்கப்பட்டவை, கல்வி சூழலில் முடிந்தவரை மாணவர்கள் பங்கேற்க அனுமதிக்கிறது. [11] பாடசாலையை அணுகுவதற்கு இந்த உதவியை மாணவர்கள் தேவைப்படலாம், பள்ளிக்கூடத்திற்கு அணுகல் பெறலாம் அல்லது அவர்களின் உணர்ச்சிகரமான தேவைகளை பூர்த்தி செய்யலாம். உதாரணமாக, ஒரு உடல் இயலாமை காரணமாக மாணவர் கையால் எழுத இயலாது என்பதை மதிப்பீடு தீர்மானித்தால், பள்ளியைத் தட்டச்சு செய்வதற்கு ஒரு கணினியை வழங்கலாம் அல்லது மாணவர் பதிலளிப்பதை மாணவர்களிடமிருந்து பதிலளிக்குமாறு அனுமதிக்கலாம். மாணவர் ஒரு பெரிய, பிஸியாக வகுப்பறையில் சாதாரண நடவடிக்கைகள் திசைதிருப்பப்படுகிறாரோ என்று பள்ளி தீர்மானித்தால், மாணவர் ஒரு சிறிய அறைக்குள் ஒரு வள அறையில் வைக்கப்படலாம்.  
ஒரு கற்றல் இயலாமை கொண்ட மாணவர்களின் பெற்றோர் தங்கள் குழந்தைக்கு எந்த வகையான உடல்நிலை பாதிக்கப்படுகிறார்கள் என்பதை அறிந்திருக்க வேண்டும், எனவே அவை பேச்சு சிகிச்சையை, தொழில் சிகிச்சை மற்றும் தகவல்தொழில்நுட்ப உடல்நலம் போன்ற இடவசதிகளை பெறலாம்.உதாரணமாக, ஒரு மாணவர் ஒரு கல்வித் தேர்வாக இருந்தால் அது மாணவர் புரிதல் வாசிப்பதோடு போராடுவது, பெற்றோர்கள் பேச்சு மற்றும் மொழி ஆதரவு அல்லது வகுப்பறை வசதிகளைக் கேட்கலாம், அதாவது படிப்பு மற்றும் எழுத்துப் பணிகளை முடிக்க கூடுதல் நேரம். [12]
# சிறப்புக் கல்வி

### தனிப்பட்ட தேவைகளை

#### **<u>சிறப்புப் பள்ளிகள்</u>**
மாணவர்கள் சோதனையை எடுப்பதற்கு ஒரு நெகிழ்வான அமைப்பை வழங்க முடியும். இந்த அமைப்புகள் குறைந்த கவனச்சிதறல்களை வழங்குவதற்கான புதிய இருப்பிடமாக இருக்கலாம்.  
###### <u>**வசதிக்கான எடுத்துக்காட்டுகள்**</u>
பதில் வசதிகளுடன்: [32] கையெழுத்துப் புத்தகங்களைக் காட்டிலும் வீட்டுப் பணிகளைத் தட்டச்சு செய்வது (கையை எழுத கற்றுக் கொண்டால் மாற்றியமைக்கப்படுகிறது). வேறு யாராவது வாய்மொழியாக கொடுக்கப்பட்ட பதில்களை எழுதுங்கள்.  
வழங்கல் வசதிகளுடன்: [32] அச்சிடப்பட்ட புத்தகங்களை வாசிப்பதைக் காட்டிலும் ஆடியோபுக்ஸ் கேட்பது உட்பட எடுத்துக்காட்டுகள் அடங்கும். இவை உரைக்கு மாற்றாக பயன்படுத்தப்படலாம் அல்லது மாணவர்களின் வாசிப்பு சரளன் மற்றும் ஒலிப்பு திறன்களை மேம்படுத்துவதற்கு கூடுதல் தேவைப்படும். இதேபோன்ற விருப்பங்கள் மாணவருக்கு வாசிக்க ஒரு நபரை குறிப்பிடுவதோடு, அல்லது பேச்சு மென்பொருளுக்கு உரையை அளிக்கிறது. நியமிப்பின் நோக்கம் திறன்களை கையகப்படுத்துவது என்றால் இது ஒரு மாற்றமாகக் கருதப்படுகிறது. மற்ற வழங்கல் வசதிகளுடன் ஒரு நபர், விரிவுரைகளின் போது குறிப்புகளை எடுத்து அல்லது ஒரு காட்சியைக் காட்டிலும் ஒரு காட்சியைக் காட்டிலும் ஒரு காட்சியைக் காண்பிப்பதைக் குறிக்கலாம்.  
குடியிருப்பு வசதிகளை அமைத்தல்: [32] சத்தமில்லாத அறையில் ஒரு சோதனை எடுத்துக் கொள்ளுங்கள். வகுப்புக்கு உட்புறமாக அணுகக்கூடிய அறைக்கு நகரும், எ.கா., ஒரு கட்டிடத்தின் முதல் மாடியில் அல்லது ஒரு லிபருக்கு அருகே. வகுப்பறைக்கு முன்பாக உட்கார்ந்தபடி, மாணவருக்குப் பயன் தரும்படி அமர்வுகளை ஏற்பாடு செய்தல்.  
திட்டமிடல் வசதிகளுடன்: [32] மாணவர்களுக்கான ஓய்வு முறிவுகள் அல்லது நீட்டிக்கப்பட்ட நேரத்தை சோதனைகள் வழங்கலாம் (வேகத்தில் சோதனை வேகமானது என்றால், ஒரு மாற்றியமைக்கப்படலாம்). நேர மேலாண்மைக்கு உதவ ஒரு நேரத்தை பயன்படுத்துங்கள்.  
அனைத்து வளர்ந்த நாடுகளும் சிறப்புத் தேவைகளுடனான மாணவர்களுக்கான சில இடங்களை அனுமதிக்கின்றன அல்லது தேவைப்படுகின்றன, மற்றும் விசேட ஏற்பாடுகள் வழக்கமாக முறையான கல்வி முடிவில் நடைபெறும் தேர்வுகளில் செய்யப்படுகின்றன. [32]  
மாணவர் கல்வி பாடத்திட்டத்தை எவ்வாறு கற்றுக் கொண்டார் என்பதோடு, பள்ளிகளுக்கு மாணவர் அல்லாத கல்வி சேவைகளை வழங்கலாம். மாணவர்களின் தனிப்பட்ட மற்றும் கல்வி திறன்களை அதிகரிக்க இந்த நோக்கங்கள் இறுதியில் உள்ளன. விசேட தேவைகள் கொண்ட மாணவருக்கு உதவ வேண்டும் என அபிவிருத்தி, திருத்த மற்றும் பிற ஆதரவு சேவைகளை உள்ளடக்கியது மற்றும் பேச்சு மற்றும் மொழி நோயியல், ஆயுர்வேத, உளவியல் சேவைகள், உடல் சிகிச்சை, தொழில் சிகிச்சை, ஆலோசனை சேவைகள், மறுவாழ்வு ஆலோசனை, நோக்குநிலை மற்றும் இயக்கம் சேவைகள் பாடசாலைகள், சுகாதார சேவைகள், பள்ளி சமூக பணி, உதவியாளர் தொழில்நுட்ப சேவைகள், பிற பொருத்தமான அபிவிருத்தி அல்லது திருத்தமான ஆதரவு சேவைகள், பொழுதுபோக்கு மற்றும் பிற பொருத்தமான ஆதரவு சேவைகளுக்கு சரியான அணுகல் ஆகியவற்றால் வரையறுக்கப்படும் மருத்துவ சேவைகள். [36] சில கவுண்டரில்
# வள அறை

**வள மையம்** அல்லது **வள அறை** (*resource *) என்பது பள்ளிக்கூடம்|பள்ளிக்கூடவகுப்பறையில், உடல் ஊனமுற்றேர், கற்றல் குறைபாடுகள் உள்ள குழந்தைகள் மற்றும் கல்வியில் மெதுவாக கற்றக்கும் குறைபாடுகள் உள்ள மாணவர்களையும் நேரடியாகவும், [[சிறப்புக் கல்வி|சிறப்பு வழிகாட்டின்]] படியும் கல்வி கற்கும்படி செய்தல் மற்றும் தனி நபர்களாகவோ அவர்களின் வேலைகளின் செயலை செய்ய மற்றும் அதன் தொடர்புடைய பணிகளை செய்ய உதவிகள் வழங்கப்படும் இடமாகும்.
# வள அறை

## மீள்பார்வை

வள மையம் என்பது ஒரு சிறப்புக் கல்வி ஆசிரியருக்கு அறிவுறுத்தல்கள் மற்றும் இயலாமை அடையாளம் காணும் மாணவர்களுக்கு உதவுதல் போன்ற வளங்களைக் கற்றுக் கொள்ளும் இடங்கள் ஆகும். இந்த வகுப்பறைகள் சிறப்பு கல்வி ஆசிரியர்கள் மற்றும் சில நேரங்களில் எளிதில் புரிந்து கொள்ளும் ஆசிரியர்கள் பணியாற்றுவர். ஒரு குறிப்பிட்ட காலகட்டத்தில் வள அறையிலும் இருக்கும் மாணவர்களின் எண்ணிக்கை வேறுபடுகிறது, ஆனால் பொதுவாக வள மையம் ஐந்து மாணவர்கள் கொண்ட ஒரு பயிற்றுவிப்பாளராக இருக்கக் கூடிய இடம் ஆகும். கல்வியில் அனைத்து மாணவர்களும் பொதுவாக ஒரு சிறப்பு கல்வியை கற்க அறிவுறுத்துகின்றனர். மற்றும் உடல் ஊனமுற்ற அடையாளம் மாணவர்கள் அடையாளம் காண உதவுகிறது. இங்கு சிறப்பு தேவைகள் உடைய அறைகளுடன் மாணவர்கள் இந்த சேவையை இடைவெளிகள் கற்றுக் கொள்கிறார்கள்.  
இந்த மாணவர்கள் நாள் ஒன்றிற்கு தனித்தனி அல்லது குழு அமைப்பில் சிறப்பு ஆலோசனைகளை பெறுகின்றனர். மாணவர்களின் தனிநபர் கல்வித் திட்டம் (IEP) மூலமாக வரையறுக்கப்பட்ட விதத்தில் தனிப்பட்ட தேவைகளை ஆதார அறைகளில் ஆதரிக்கின்றனர். இந்த வகை ஆதரவைப் பெற்றுக் கொண்ட மாணவர், ஒரு குறிப்பிட்ட கால இடைவெளியில், "வழக்கமான கல்வி சூழலில் இருந்து அகற்றப்படுதல்" மற்றும் வழக்கமான வகுப்பறையில் சில நேரங்களில் மாற்றங்கள் மற்றும் / அல்லது வசதிகளுடன் கூடிய சில நேரங்களில், அவர்களது அல்லாத குறைபாடுகள் கொண்ட சிறப்பு பயிற்சி வழங்கப்படுகிறது. வழக்கமான கல்வி அமைப்பிற்குள் சிறப்பு கல்வி ஆதரவு "பகுப்பாய்வு மாதிரி" பகுதியாகும்.
# வள அறை

## காரண விளக்கம்

ஒரு ஐ.ஆர்.பி. மற்றும் மாற்று மருத்துவ கல்வி பாடத்திட்டத்தால் கட்டாயமாக குறிப்பிட்ட இலக்குகளில் ஒரு வள அறையில் சிறப்பு கல்வி பயிற்றுவிப்பாளர்கள் கவனம் செலுத்துகின்றனர். சில திட்டங்கள் செயல்திறன் திறன்களின் வளர்ச்சியை வலியுறுத்துகின்றன, இதில் வீட்டுப்பாறை நிறைவு மற்றும் நடத்தை ஆகியவை அடங்கும்.  
வீட்டுப் படிப்பை நிறைவு செய்யும் வள மையங்கள், சரிசெய்யக்கூடிய அறிவுறுத்தலுக்கான சிறந்த விநியோக மாதிரி மற்றும் கல்விக் திறமைகளை உருவாக்குகின்றன என்பதை குறைந்த பட்சம் ஒரு ஆய்வு கண்டறிந்துள்ளது.  
தனிப்பட்ட தேவைகளைப் பொறுத்து, மாணவர்கள் வழக்கமாக ஒரு நாளைக்கு சுமார் நாற்பது நிமிடங்களுக்கு ஒரு வாரம் வாரத்திற்கு மூன்று முதல் ஐந்து முறை வருகிறார்கள். டிஸ்லெக்ஸியா போன்ற மொழி சார்ந்த கற்றல் குறைபாடுகள் கொண்ட மாணவர்களுக்கான இந்த வகுப்பறைகளுக்கு சிறப்பு நன்மை இருப்பதாக சில ஆராய்ச்சிகள் தெரிவிக்கின்றன. வள ஆராய்ச்சி அறையில் வகுப்பு நேரத்தின் மூலம் மாணவர்கள் visuo- மோட்டார் உணர்தல், எண்கணிதம், எழுத்துப்பிழை மற்றும் ஒட்டுமொத்த சுய-உணர்வு ஆகியவற்றில் வளர்ச்சியைக் காண்பிப்பதாக மற்ற ஆய்வுகள் தெரிவிக்கின்றன. இந்த சேவைகளைப் பயன்படுத்தும் மாணவர்கள் வழக்கமாக சேர்க்கப்பட்டவர்களாக கருதப்படுகின்றனர்-பிரிக்கப்பட்ட அல்லது முதன்மைப்படுத்தப்படுவதைக் கருத்தில் கொண்டுள்ளனர், ஏனெனில் அவர்கள் மற்ற வகுப்புகளை தங்கள் சகர்களுடன் குறிப்பாக இரண்டாம்நிலை மட்டத்தில் கலந்து கொள்வார்கள். குறைந்தபட்சம் ஒரு ஆய்வில், கற்றல் குறைபாடுகள் உள்ள மாணவர்களுக்கு, வகுப்பில் இருக்கும்போது கல்வித் திறனைப் பற்றி அதிக எதிர்பார்ப்புகளை கொண்டுள்ளனர். வள வளர்ப்பாளர், சிறிய குழு நேரடி அறிவுறுத்தல் அல்லது அவர்கள் வசதியாக இருக்கும் பகுதியில் உள்ள நம்பிக்கை ஆகியவற்றின் காரணமாக இது ஏற்படலாம். ஆய்வாளர்கள், சிறிய பிரிவுகளாக பணிகளை முறித்துக் கொள்ளும் வெளிப்படையான வழிமுறை கற்றல் குறைபாடுகள் கொண்ட மாணவர்களுக்கு கற்றல் ஒரு முக்கியமான கருவியாகும் என ஆராய்ச்சியாளர்கள் நம்புகின்றனர் . ஆரம்பக் கல்வியக வகுப்பறைக்கு கற்றுக்கொடுத்த அடிப்படை கருத்துகளின் "மறுபிரதி" செய்வதன் மூலம் மாணவர்களிடமிருந்து பயனடைவார்கள், மேலும் சிறு குழுக் கற்பித்தல் மாதிரியைப் பயன்படுத்தி ஆதார அறைகளில் வலுப்படுத்தப்படுவார்கள், இது கல்வித் திறன் குறைபாடுகளால் மாணவர்களிடம் அடைய வழிவகுக்கும்..
# எ டேல் ஆஃப் டூ சிஸ்டர்ஸ்

***எ டேல் ஆஃப் டூ சிஸ்டர்ஸ் (A Tale of Two Sisters)*** (RR; lit. "Rose Flower, Red Lotus") என்பது கிம் ஜீ-வூண் எழுதி, இயக்கி 2003 ஆண்டு வெளியான தென் கொரிய உளவியல் திகில் திரைப்படமாகும். இதன் கதையானது ஜாங்க்வா ஹாங்க்ரியான்ஜியான் என்னும் அந்நாட்டு வாய்வழிக் கதையின் அடிப்படையில் உருவானது. இந்தக் கதை இதற்கு முன் பலமுறை படமாக்கப்பட்டிருக்கிறது.  
இந்த திரைப்படம் விமர்சகர்களிடமிருந்து மிகவும் நேர்மறையான விமர்சனங்களைப் பெற்றது, மேலும் 2004 ஆம் ஆண்டின் ஃபாட்டாஸ்போரோ திரைப்பட விழாவில் சிறந்த திரைப் படமாக தேர்வானது பெற்றது. இது மிக அதிக வசூலித்த கொரிய திகில் திரைப்படம் மற்றும் அமெரிக்க திரையரங்குகளில் முதன்முதலில் திரையிடப்பட கொரியப் படம் என்ற இரு சாதனைகளை நிகழ்த்தியது. தி யூனிவிடைட் என்ற பெயரில் அமெரிக்காவில் மறு தயாரிப்பில் 2009 ஆம் ஆண்டில் வெளியானது.
# எ டேல் ஆஃப் டூ சிஸ்டர்ஸ்

## கதை

படத்தின் துவக்கத்தில் சு-மியிடம் மருத்துவர், ‘நீயாரென நினைக்கிறாய்’ என்று கேட்கிறார். குடும்ப ஒளிப் படத்தைக் காட்டி, ‘இது யாரெனத் தெரிகிறதா’ என்கிறார். ‘அந்த நாளில் என்ன நடந்தது’ என விசாரிக்கிறார். அவள் மெதுவாகத் தலையைத் தூக்கிப் பார்க்க. கதை விரிகிறது. தன் தங்கை சு-ய்யான், தந்தை ஆகியோருடன் வீட்டுக்கு வருகிறாள் சு-மி. வீட்டில் சிற்றன்னை இருக்கிறாள். அந்த வீட்டில் பல அமானுஷ்ய நிகழ்வுகள் நடக்கின்றன. தன் சிற்றன்னையால் தன் தங்கை சு-ய்யானுக்குப் பாதிப்பு வந்துவிடும் என்பதால் அவளை எப்படியாவது காப்பாற்றிவிட வேண்டும் என்ற முனைப்புடன் செயல்படுகிறாள் சு-மி.
ஒரு கட்டத்தில் சு-மியின் செயல்பாடுகளைத் தாங்கிக்கொள்ள முடியாமல் சு-மியின் தந்தை அவளிடம், ‘ஏன் இங்கு வந்ததிலிருந்தே இப்படி நடிக்கிறாய்’ என ஆத்திரத்துடன் கேட்கிறார். அதற்கு சிற்றன்னை தங்கையை எப்போதும் அலமாரியில் வைத்துப் பூட்டி சித்திரவதை செய்வதை நீங்கள் உணரவில்லையா’ எனக் கோபத்துடன் கேட்கிறாள்.
அப்போது அவர் வெளியிடும் தகவல் அந்த வீட்டில் அதுவரை பார்வையாளர்கள் பார்த்த பல நிகழ்வுகள் சு-மியின் கற்பனையில் நிகழ்ந்தவை என்பதை புரியவைக்கும். அந்த வீட்டில் சு-மியும் அவளுடைய தந்தையும் மட்டுமே உள்ளார்கள் என்பதை உணரும்போது பார்வையாளர்களுக்கு அதிர்ச்சி ஏற்படுகிறது. கதையின் காட்சிகள் தெளிவாகும்.
படம் பின்னோக்கித் திரும்பும். சு-மியின் தந்தை மற்றொரு பெண்ணை விரும்புகிறார். அவளை மணமுடிக்கத் திட்டமிடுகிறார். இந்தச் சிக்கலின் காரணமாக சு-மியின் தாய் ஒரு அலமாரியில் தூக்கிட்டு இறந்துகிடக்கிறார். இதைப் பார்த்து அலறும் சு-ய்யான் மீது அலமாரி கவிழ்ந்துவிடுகிறது. அவள் கதறல் யாருக்கும் கேட்கவில்லை. எனவே, சு-மியாலும் அவளைக் காப்பாற்ற முடியாமல் போகிறது.
இந்தக் குற்றவுணர்வால் பாதிக்கப்பட்ட அவளை மல்டிபிள் பெர்ஸ்னாலிடி டிஸார்டர் என்ற மன நிலைக் கோளாறு தாக்குகிறது. அதன் விளைவுகளாலேயே அவள் தங்கை, சிற்றன்னை ஆகியோராகத் தன்னைக் கற்பனை செய்துகொள்கிறாள்.
# இராஜபுதனம்

யின் வரைபடம்]]
யின் வரைபடம்]]
மாவட்டங்கள்]]  
**இராஜபுதனம்** அல்லது **இராஜபுதனா** (Rājputāna) என்பதற்கு இராஜபுத்திரர்களின் நிலம் எனப்பொருளாகும். பிரித்தானிய இந்தியாவில் இராஜபுதனத்தின் நிலப்பரப்புகள், தற்கால இந்தியாவின் இராஜஸ்தான் மாநிலம் மற்றும் குஜராத் மற்றும் மத்தியப் பிரதேச மாநிலங்களில் சில பகுதிகளையும் மற்றும் பாகிஸ்தானின் தெற்கு பகுதியான சிந்துவையும் கொண்டிருந்தது.  
மத்தியகால இந்தியாவில் ஆரவல்லி மலைகளுக்கு மேற்கே உள்ள நிலப்பரப்புகள் இராஜபுதனம் என அறியப்பட்டது.  
பிரித்தானிய இந்தியாவின் ஆட்சிக் காலத்தில் இப்பகுதிகள் இராஜபுதனம் முகமையின் கீழ் செயல்பட்டது.இராஜபுதனம் முகமை பகுதிகளை, 18 இராஜபுத்திர குல வம்சத்தின் சுதேச சமஸ்தான மன்னர்கள், ஆண்டுதோறும் ஆங்கிலேயர்களுக்கு கப்பம் செலுத்தி ஆண்டனர். 1947ல் இந்திய விடுதலைக்குப் பின்னர், 1948ல் சிந்து தவிர, இராஜபுதனத்தின் அனைத்துப் பகுதிகள் இந்திய அரசுடன் இணைந்தது.
# இராஜபுதனம்

## பெயர்

ஜார்ஜ் தாமஸ் எனும் பிரித்தானிய படைத்தலைவர் 1,800ல் இப்பகுதிக்கு **இராஜபுதனம் முகமை** என பெயரிட்டார்.  
மத்திய கால இந்திய வரலாற்றில் இராஜபுதனம் என அழைக்கப்பட்ட பகுதிக்கு, பண்டையக் காலப் பெயர் **கூர்ஜரம்** எனப் பெயர் கொண்டது.
# இராஜபுதனம்

## புவியியல்

3,43,328 சதுர கிலோ மீட்டர் பரப்பளவு கொண்ட இராஜபுதனத்தின் புவியியல் இரண்டு புவியியல் பகுதிகளாக பிரிக்கப்பட்டுள்ளது:  
- ஆரவல்லி மலைத்தொடரின் வடமேற்கு நிலப்பரப்பும் மற்றும் தார் பாலைவனம்
- ஆரவல்லி மலைத்தொடரின் தென்கிழக்கில் அமைந்த வளமான நிலப்பரப்புகள்.
# இராஜபுதனம்

## இதனையும் காண்க

- இராஜபுதனம் முகமை
- இராஜபுத்திரர்கள்
- மார்வார் பிரதேசம்
- மேவார் பிரதேசம்
- செகாவதி பிரதேசம்
- தார் பாலைவனம்
# கசூ

**கசூ** (*kazoo*) என்பது ஓர் இசைக் கருவியாகும். இது கையடக்க வடிவில் இருக்கும். இதிலிருந்து வெளிப்படும் இசையானது முனங்கும் வகையில் இருக்கும். வாசிக்கும் மனிதரின் குரலுக்கு ஒத்திசையாக இதிலிருந்து வெளிபடும் இசையும் இருக்கும்.
# கசூ

## வாசித்தல்

இது காற்றிசைக் கருவியாக இருந்தாலும் இதில் காற்றை ஊதாமல் முனங்குவதால் இசை வெளிப்படுகிறது. வாசிப்பவர் முனங்குவதால் ஏற்படும் அழுத்தத்தின் ஏற்ற இறக்கங்களுக்கு ஏற்ப இதிலுள்ள சவ்வு (membrane ) அதிர்ந்து இசை உருவாகிறது.
# கசூ

## வடிவம்

கையடக்க வடிவில் இருக்கும் இவை உலோகம் அல்லது நெகிழி மூலம் தயாரிக்கப்படுகின்றன.
# ராமசாமி துரைபாண்டி

**ராமசாமி துரைபாண்டி** (பிறப்பு: திண்டுக்கல்) ஒரு தமிழ்க் கணிமை வல்லுனர் ஆவார். இவர் தமிழ்ப்புலவர் (tamilpulavar.org) வலைச்செயலியின் உருவாக்குனர் ஆவார். மேலும் அவர் தமிழ் அருவி சொற்செயலி, தமிழ்ப் பொறி மொழிபெயர்ப்பி, புலவன் பாலம் ஆகிய மென்பொருட்களை உருவாக்குவதற்கு பங்களித்துள்ளார். "தமிழ் விற்பனைக்கு அல்ல" என்ற கோசத்துடன் இவர் இயங்கி வருகிறார்.
# ராமசாமி துரைபாண்டி

## விருதுகள்

- 2016 முதலமைச்சர் கணினித் தமிழ் விருது
- 2018 தமிழ்க் கணிமைக்கான சுந்தர ராமசாமி விருது
# மராத்திய கூட்டமைப்பு

**மராத்திய கூட்டமைப்பு** (Maratha confederacy), சிவாஜியின் மறைவிற்குப் பின்னர், முகலாயர்களின் தொடர் தாக்குதல்களால் மராத்தியப் பேரரசு சீர்குலைந்தது. 1707ல் முகலாயப் பேரரசர் அவுரங்கசீப்பின் மறைவுக்குப் பின்னர், மராத்தியப் பேரரசை மீண்டும் நிலை நிறுத்துவதற்காக பேஷ்வாக்களின் ஆலோசனையின் படி, சிவாஜியின் பேரன் சத்திரபதி சாகுஜியின் தலைமையில், மராத்தியப் படைத் தலைவர்கள் கொண்ட மராத்தியக் கூட்டமைப்பை பேஷ்வா பாஜிராவ் உருவாக்கினார்.  
முன்னர் சத்திரபதி சாகுஜி, தனது பேரரசை வழிநடத்திச் செல்ல தகுதியான பிரதம அமைச்சர் எனும் பேஷ்வா தலைமையில் அமைச்சரவையும், பேஷ்வாவுக்கு அடங்கி நடக்கும் படைத்தலைவர்களையும் நியமித்து, அவர்களுக்கு உரிய அதிகாரங்களை வழங்கியிருந்தார்.  
1749ல் சாகுஜியின் மறைவிற்குப் பின்னர் மராத்தியப் பேரரசின் அனைத்து அதிகாரங்களும் பேஷ்வாக்களிடம் வந்தது. மராத்தியப் பேரரசர்கள் பொம்மைகளாக இருந்தனர். மராத்தியப் படைத்தலைவர்களான ஓல்கர்கள், கெயிக்வாட்டுகள், சிந்தியாக்கள் மற்றும் போன்சலேக்கள் போன்ற மராத்திய அரச குலங்கள், வட இந்தியா மற்றும் மத்திய இந்தியா, கிழக்கு இந்தியா மற்றும் மேற்கு இந்தியப் பகுதிகளை கைப்பற்றினர். மராத்தியக் கூட்டமைப்பின் எல்லைகள் மேற்கே பஞ்சாப் முதல் கிழக்கே மேற்கு வங்காளம் வரையும், வடக்கே காஷ்மீர் முதல் தெற்கே ஆற்காடு வரை விரிவு படுத்தினர்.  
1761ல் மூன்றாம் பானிபட் போரில், ஆப்கானிய மன்னர் அகமது ஷா துரானியின் படைகளுடன், மராத்திய கூட்டமைப்பு படைகள் மோதின. மராத்திய கூட்டமைப்பு படைகள் போரில் அதிர்ச்சி தோல்வி கண்டது.  
பின்னர் 1772ல் மராத்தியக் கூட்டமப்பின் பேஷ்வா முதலாம் மாதவராவின் மறைவிற்குப் பின்னர், மராத்தியக் கூட்டமைப்பு பல பகுதிகளாகப் பிரிக்கப்பட்டு, பேஷ்வாவால் நியமிக்கப்பட்ட மராத்தியப் படைத்தலைவர்களின் வம்சத்தினர் ஆண்டனர். அவர்கள் முறையே: பரோடா பகுதிகளை கெயிக்வாட் மராத்திய வம்சத்தவர்களும், குவாலியர் பகுதிகளை ஹோல்கர் வம்சத்தவர்களும், இந்தூர் பகுதிகளை சிந்தியா வம்ச மராத்தியர்களும் ஆண்டனர். மராத்திய போன்சலே வம்சத்தினர் தமிழ்நாட்டின் தஞ்சாவூர் மராத்திய அரசு, தற்கால மகாராட்டிராவில் உள்ள நாக்பூர் அரசு, சதாரா அரசு மற்றும் அக்கல்கோட் அரசு போன்ற 28 இராச்சியங்களை ஆண்டனர்.  
இவர்கள் தங்களுக்குள் பிணக்குகள் கொண்டிருந்தாலும், தொடர்ந்து போர்த்துகேய கிழக்கிந்தியக் கம்பனி மற்றும் கிழக்கிந்தியக் கம்பெனி ஆட்சியாளர்களுக்கு எதிராக 1775 முதல் 1818 முடிய போரிட்டனர்.  
1802ல் ஓல்கர் வம்சத்தவர்கள் ஆண்ட குவாலியர் அரசை போரில் கிழக்கிந்திய கம்பெனி ஆட்சியாளர்கள் கைப்பற்றினர். பேஷ்வா *இரண்டாம் பாஜிராவ்* ஆங்கிலேக் கிழக்கிந்திய கம்பெனியின் பாதுக்காப்பைக் கோரினார். எனவே 1818ல் மராத்தியக் கூட்டமைப்பு சிதைவுற்றது.  
பிரித்தானிய இந்தியாவில் மராத்திய கூட்டமைப்பில் இருந்த மன்னர்கள், ஆங்கிலேயர்களுக்கு ஆண்டு தோறும் கப்பம் செலுத்திக் கொண்டு தங்கள் அரசை, இராணுவப் படை இல்லாத சுதேச சமஸ்தான மன்னர்களாக ஆண்டனர். பின்னர் இந்திய விடுதலைக்குப் பின்னர், 1948ல் மராத்திய சுதேச சமஸ்தானங்கள், இந்திய அரசுடன் இணைந்தது.
# மராத்திய கூட்டமைப்பு

## மராத்திய கூட்டமைப்பில் இருந்த அரச குலங்களும், இராச்சியங்களும்

| வம்சம் | அரசு | மாநிலம் |
| --- | --- | --- |
| போன்சலே | சதாரா, நாக்பூர், கோலாப்பூர், அக்கல்கோட், தஞ்சாவூர் | மகாராட்டிரா மற்றும் தமிழ்நாடு. |
| கெயிக்வாட் | பரோடா அரசு | குஜராத். |
| ஹோல்கர் | இந்தூர் அரசு | மத்தியப் பிரதேசம் |
| சிந்தியா | குவாலியர் அரசு | மத்தியப் பிரதேசம் |
| பவார் | திவாஸ் & சத்தர்பூர் அரசு | மத்தியப் பிரதேசம் |
| பவார் | தார் அரசு | மத்தியப் பிரதேசம் |
| கோர்படே | முட்கல் அரசு | கருநாடகம் |
# சம்பாஜி

**சத்திரபதி சம்பாஜி** (Sambhaji) (1657 – 1689), மராத்தியப் பேரரசர் சிவாஜி – சாயிபாய் இணையரின் மூத்த மகன் ஆவார்.
9 ஆண்டுகள் மராத்தியப் பேரரசை ஆண்ட இவரை தில்லி முகலாயர்கள் சிறை பிடித்து, சித்திரவதை செய்து கொன்றனர். இவருக்குப் பின்னர் மராத்தியப் பேரரசராக இவரது ஒன்று விட்ட தம்பி இராஜாராமும், பின் சம்பாஜியின் மகன் சாகுஜியும் அரியணை ஏறினர்.
# சம்பாஜி

## இளமை

புனே அருகில் உள்ள புரந்தர் கோட்டையில் பிறந்த சம்பாஜியின் இரண்டாவது வயதில் தாய் சாயிபாய் இறந்ததால், தந்தை வழி பாட்டியான ஜிஜாபாயின் பராமரிப்பில் வளர்ந்தார். 11 சூன் 1665ல் சிவாஜிக்கும் – முகலாயர்களுக்கும் ஏற்பட்ட புரந்தர் உடன்படிக்கையின் படி, ஆம்பர் நாட்டு மன்னர் ஜெய்சிங்கின் ஆக்ரா அரண்மனையில், ஒன்பது வயது சம்பாஜி பிணையாகத் தங்க வைக்கப்பட்டார்.  
12 மே 1666ல் சிவாஜியும், சம்பாஜியும் தாங்களாகவே முன் வந்து ஆக்ராவில் உள்ள அவுரங்கசீப்பின் அரசவைக்குச் சென்றனர். அவுரங்கசீப் இருவரையும் 22 சூலை 1666ல் ஆக்ரா சிறையில் அடைத்தார்.
# சம்பாஜி

## அரியணை ஏறுதல்

ஏப்ரல், 1680 முதல் வாரத்தில் பேரரசர் சிவாஜி இறந்த போது, சம்பாஜி முகலாயர்களின் சிறையில் இருந்ததால், சிவாஜியின் இரண்டாவது மனைவிக்குப் பிறந்த சத்திரபதி இராஜாராம் 21 ஏப்ரல் 1680ல் மராத்தியப் பேரரசராக பேஷ்வாக்களால் அறிவிக்கப்பட்டார்..
இதனை அறிந்த சம்பாஜி, தில்லி முகலாயர்களின் சிறையிலிருந்து தப்பி, 20 சூலை 1680 அன்று ராய்கட் கோட்டையைக் கைப்பற்றினார். பின்னர் இராஜாராமைச் சிறை பிடித்து, தன்னை மராத்தியப் பேரரசராக அறிவித்துக் கொண்டார்.  
சம்பாஜி முகலாயர்கள், தக்காண சுல்தான்கள், கிழக்கிந்திய நிறுவனம், போர்த்துகேய கிழக்கிந்தியக் நிறுவனம், மைசூர் அரசுகளுடன் தொடர்ந்து பிணக்குகள் கொண்டிருந்தார்.
# சம்பாஜி

## மறைவு

1687ல் தில்லி முகலாயப் படைகளுக்கும், மாராத்தியப் படைகளுக்கும் நடந்த போரில், சம்பாஜி முகலாயர்களால் சிறை பிடிக்கப்பட்டார். பின்னர் பிப்ரவரி 1689ல், சங்கமேஸ்வரர் எனுமிடத்தில் வைத்து, அவுரங்கசீப் படையினரால் சித்திரவதை செய்யப்பட்டு கொல்லப்பட்டார்.
# சம்பாஜி

## வாரிசுரிமைப் போர்

சம்பாஜியின் மறைவிற்குப் பின் மீண்டும் மராத்தியப் பேரரசரான இராஜாராம், தனது தலைநகரை செஞ்சிக்கு மாற்றிக் கொண்டார். 1689ல் சம்பாஜி இறந்த போது, அவரது ஏழு வயது மகன் சாகுஜி சிறைபிடிக்கப்பட்டு, 1707ல் அவுரங்கசீப் இறக்கும் வரை, பதினெட்டு ஆண்டுகள் சிறைபட்டிருந்தார். பின்னர், அவுரங்கசீப்பின் மகன், தில்லி பேரரசர் முகமது ஆசாம் ஷாவால் சிறையிலிருந்து விடுபட்ட சாகுஜி, தனது சிற்றன்னையும், இராஜாராமின் விதவை மனைவியுமான தாராபாயுடன் நடந்த சிறு போரில் வென்று, மராத்தியப் பேரரசின் சத்திரபதியாக பட்டம் சூட்டிக் கொண்டார்.
# சம்பாஜி

## இதனையும் காண்க

- போன்சலே
- மராத்தியப் பேரரசு
- மராத்திய அரச குலங்கள் மற்றும் அரசுகள் பட்டியல்
# ஜெ. அன்பழகன்

**ஜெ. அன்பழகன்** (*J. Anbazhagan*,10 சூன் 1958 - 10 சூன், 2020) என்பவர் ஒரு தமிழக அரசியல்வாதியும், திரைப்படத் தயாரிப்பாளரும் ஆவார். இவர் தமிழ்நாடு மாநிலத்தின் சட்டமன்ற உறுப்பினராகவும் இருந்துள்ளார்.
# ஜெ. அன்பழகன்

## அரசியல் வாழ்க்கை

இவரது தந்தை *பழக்கடை ஜெயராமன்* தி.மு.க. பகுதி செயலாளர் உள்ளிட்ட பல பொறுப்புகளை வகித்தவர். தந்தையைப் பின்பற்றி அன்பழகனும் பகுதி செயலாளராக பொறுப்பேற்று, தென் சென்னை மாவட்ட செயலாளர், சென்னை மேற்கு மாவட்ட செயலாளர் என கட்சியில் உயர்ந்தார்.
திராவிட முன்னேற்றக் கழகம் (திமுக) கட்சி சார்பாகசென்னை மாவட்டத்தின்பகுதியானதியாகராய நகர் தொகுதியில், 2001 ஆம் ஆண்டு நடந்த சட்டமன்றத் தேர்தலில், போட்டியிட்டு வெற்றி பெற்றார்.  
பின்னர்இக்கட்சி சார்பாகசேப்பாக்கம்-திருவல்லிக்கேணி தொகுதியில் 2011 ஆம் ஆண்டு சட்டமன்றத் தேர்தலில்போட்டியிட்டு, வெற்றிபெற்று பதினான்காவது சட்டமன்றத்தின்உறுப்பினர் ஆனார். இதே தொகுதியில்2016 ஆம் ஆண்டு நடந்த சட்டமன்றத் தேர்தலில்,மீண்டும் போட்டியிட்டு வெற்றிபெற்றார்.
# ஜெ. அன்பழகன்

## இறப்பு

சூன் 2, 2020 அன்று, காய்ச்சல் காரணமாக குரோம்பேட்டையில் உள்ள ரேலா மருத்துவமனையில் அனுமதிக்கப்பட்டார், பரிசோதனை செய்ததில், இவருக்கு கொரோனாவைரசு தொற்று இருப்பது உறுதி செய்யப்பட்டது. தீவிர மூச்சுத் திணறல் மற்றும் கல்லீரல் பாதிப்பால் அவதிப்பட்டு வந்த அவருக்கு 80 சதவீத பிராண வாயு, செயற்கை சுவாச (வென்டிலேட்டா்) கருவியின் உதவியுடன் வழங்கப்பட்டு வந்தது. சூன் 10, 2020 அன்று மேலும் உடல்நிலை மோசமடைந்ததை தொடர்ந்து, சிகிச்சை பலனின்றி காலை 8.00 மணியளவில், இவரது பிறந்தநாள் அன்றே காலமானார். சட்டமன்ற உறுப்பினர் ஒருவர் கொரோனா தொற்றுக்கு உயிரிழந்தது இதுவே முதல் முறையாகும்.
# ஜெ. அன்பழகன்

## திரைப்படத் தயாரிப்புகள்

; தயாரிப்பாளராக
- *அமீரின் ஆதிபகவன் (திரைப்படம்)* (2013)  
; விநியோகஸ்தராக
- *யாருடா மகேஷ்* (2013)
# அ. செல்லக்குமார்

**அ. செல்லகுமார்** (Dr. *A. Chellakumar*) என்பவர் ஓர் இந்திய அரசியல்வாதியும், தமிழ்நாட்டு சட்டமன்ற அண்ணாநகர், தியாகராய நகர் ஆகிய தொகுதிகளின் சட்டமன்ற உறுப்பினராக இருந்தவராவார்.
# அ. செல்லக்குமார்

## தொழில்

செல்லகுமார் சென்னை அண்ணாநகரைச் சேர்ந்தவராவார். மருத்துவம் படித்த இவர் மருத்துவராகவும் தனியார் நிறுவனங்களில் முகவராகவும் தொழில் செய்துவருகிறார்.
# அ. செல்லக்குமார்

## அரசியில் வரலாறு

ஏ. செல்லகுமார் காங்கிரசு கட்சியில் மாநில காங்கிரசு தலைவர், மாநில இளைஞர் காங்கிரசு தலைவர், கோவா மாநில காங்கிரசு பொறுப்பாளரார் போன்ற பதவிகளை வகித்துள்ளார். தற்போது அகில இந்திய காங்கிரசு கமிட்டி பொதுச் செயலாளராக உள்ளார். முதன்முதலில் இவர் 1991 தமிழ்நாடு சட்டமன்றத் தேர்தலில் இந்திய தேசிய காங்கிரசு கட்சி சார்பாக அண்ணாநகர் தொகுதியில்போட்டியிட்டு வெற்றிபெற்றார்.  
1996இல் இந்திய தேசிய காங்கிரசுகட்சி அனைத்திந்திய அண்ணா திராவிட முன்னேற்றக் கழகம் (அதிமுக)கட்சியுடன் கூட்டணி சேர்ந்தபோது தமிழ்நாட்டில் காங்கிரசு கட்சி பிளவுற்றது. அதிருப்தியாளர்கள் ஜி. கே. மூப்பனாரின் தலைமையில்கட்சியை விட்டு விலகி தமிழ் மாநில காங்கிரசுகட்சியை உருவாக்கினர். அப்போது காங்கிரசில் இருந்து வெளியேறிய செல்லகுமார் 1996 தேர்தலில் தமிழ் மாநில காங்கிரசு கட்சி சார்பாக தியாகராய நகர் தொகுதியில், போட்டியிட்டு வெற்றிபெற்றார். பிறகு2001 தமிழ்நாடு சட்டமன்றத் தேர்தலில், வில்லிவாக்கம் தொகுதியில் போட்டியிட்டு இரண்டாமிடம் பெற்று தோல்வியடைந்தார்.மீண்டும் 2011 தேர்தலில் தியாகராய நகர் தொகுதியில், இந்திய தேசிய காங்கிரசு சார்பாக,போட்டியிட்டு இரண்டாமிடம் பெற்று தோல்வியடைந்தார்..  
2013 ஆம் ஆண்டு இரண்டு கட்சிகளும் இணைந்த பின்னர், தமிழ்நாடு அகில இந்திய காங்கிரசு கமிட்டியின் மூன்று செயலாளர்களில் ஒருவராக நியமிக்கப்பட்டார்.
2014 பொதுத் தேர்தலில், கிருஷ்ணகிரி மக்களவைத் தொகுதியில் போட்டியிட்டு, நான்காமிடம் பெற்று தோல்வியடைந்தார்.  
பின்னர் 2019 ஆம் ஆண்டு நடந்த இந்திய மக்களவைத் தேர்தலில், மீண்டும் கிருஷ்ணகிரி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# பி. பார்த்தசாரதி

**பி. பார்த்தசாரதி** ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் தேசிய முற்போக்கு திராவிட கழகம் கட்சி சார்பாக சென்னை மாவட்டத்தின்பகுதியான விருகம்பாக்கம் தொகுதியில் 2011 தேர்தலில்போட்டியிட்டு வெற்றி பெற்று தமிழ்நாட்டின் 14வது சட்டமன்றத்தின்உறுப்பினர் ஆனார்.  
விஜயகாந்தின்வீட்டின் அருகில் பத்திரிக்கையாளர் ஒருவரைக் தாக்கிய காரணத்தினால்17 பேருடன் ஒருவராக 2015 டிசம்பர் 31ஆம் நாள்பி. பார்த்தசாரதி கைது செய்யப்பட்டார்.  
2016 சட்டமன்றத் தேர்தலில்இத்தொகுதி விருகை வி. என். ரவி என்பவரால் கைப்பற்றப்பட்டது.
# பாலாஜி பாஜி ராவ்

**பாலாஜி பாஜி ராவ்** (Balaji Baji Rao) (1720 – 1761), நானாசாகிப் என்றும் அழைக்கப்படும் பேஷ்வா பாஜிராவின் மகனும், மராத்தியப் பேரரசின் ஐந்தாம் பேஷ்வாவும் ஆவார். இவரது பணிக்காலத்தில் மராத்தியப் பேரரசு உச்சக் கட்ட நிலப்பரப்பைக் கொண்டிருந்தது.  
பாலாஜி பாஜி ராவின் இறுதிக் காலத்தில், ஆப்கானிய மன்னர் அகமது ஷா துரானியின் படைகளுக்கு எதிராக நடந்த மூன்றாம் பானிபட் போரில், மராத்தியப் படைகளுக்கு பெரும் பின்னடைவு ஏற்பட்டதால், வட இந்தியாவில் குறிப்பாக பஞ்சாப், இராஜஸ்தான் மற்றும் காஷ்மீர் பகுதிகளில் மராத்தியர்களின் செல்வாக்கு சரிந்தது.  
மூன்றாம் பானிபட் போருக்குப் பின்னர் மராத்தியப் பேரரசின் பெரும் பகுதிகளை, ஓல்கர், போன்சுலே, சிந்தியா, கெயிக்வாட் போன்ற மராத்திய குலப் படைத்தலைவர்கள் குவாலியர், பரடோ, இந்தூர், நாக்பூர் இராச்சியங்களை தன்னாட்சியுடன் ஆண்டனர். பின்னர் இவர்கள் பேஷ்வா]]வின் ஆலோசனையின் படி, மராத்தியக் கூட்டமைப்பை உருவாக்கினர்.
கோபிகாபாயை திருமணம் செய்து கொண்ட பாலாஜி பாஜிராவின் இரண்டு மகன்களில் மூத்தவர் விஸ்வாசராவ், 1761ல் மூன்றாம் பானிபட் போரில் இறந்தார். இரண்டாம் மகன் நாராயணராவ், பேஷ்வா மாதவ ராவிற்குப் பின்னர் ஏழாவது பேஷ்வா ஆக பொறுப்பேற்றார்.  
1749ல் பேரரசர் சாகுஜி வாரிசு இன்றி மறைந்த போது, மராத்தியப் பேரரசின் வாரிசாக நியமிக்கப்பட்ட இராமராஜ் என்பவரை, பேஷ்வா பாலாஜி பாஜிராவ் சாத்தாரா கோட்டையில் சிறை வைத்தார். மராத்தியப் பேரரசு முழுவதும் பேஷ்வா பாலாஜி பாஜிராவின் கட்டுப்பாட்டில் வந்தது.  
1752ல் முகலாயர்களுடன், மராத்திய பேஷ்வா பாலாஜி பாஜிராவ் செய்து கொண்ட ஒப்பந்தப்படி, முகலாயப் பேரரசின் உள்நாட்டு மற்றும் வெளி நாட்டு எதிரிகளை, மராத்தியப் படைகளை தடுத்து நிறுத்திப் போரிட வேண்டும் என்றும், அதற்கு ஈடாக பஞ்சாப் உள்ளிட்ட வடமேற்கு மாகாணங்களில் சௌத் மற்றும் சர்தேஷ்முகி வரிகளையும், ஆக்ரா மற்றும் அஜ்மீர் பகுதிகளில் முழு நிலவரிகளையும் மராத்தியர்கள் வசூலித்துக் கொள்ள உரிமை வழங்கப்பட்டது.  
1761ல் ஆப்கானிய மன்னர் அகமது ஷா துரானி தில்லியை தாக்கிச் சென்ற போது, மராத்தியப் படைகள், பானிபட் எனுமிடத்தில், ஆப்கானிய படைகளுடன் போரிட்டனர். போரில் இராசபுத்திரர்களும், சீக்கியர்களும் மராத்தியப் படைகளுக்கு உதவாத காரணத்தினாலும்; அவத் மற்றும் வங்காள நவாப்புகள், ஆப்கானியர்களுக்கு உதவியதாலும், மூன்றாம் பானிபட் போரில் மராத்தியப் படைகள் பெருந் தோல்வி கண்டது. இப்போரில் பாலாஜி பாஜி ராவின் மகன் விஸ்வாஸ்ராவும் இறக்கவே, மனம் நொந்து போன பாலாஜி பாஜிராவும் இறந்தார்.
# பாலாஜி பாஜி ராவ்

## மராத்திய எல்லைகள் விரிவாக்கம்

பாலாஜி பாஜி ராவ் காலத்திய மராட்டியப் பேரரசின் வரைபடம், ஆண்டு 1758. (ஆரஞ்ச் நிறம்)]]  
பாலாஜி பாஜிராவின் துவக்க ஆட்சிக் காலத்தில், மராத்தியப் படைத்தலைவர்களின் போர்த் திறமையால், மராத்தியப் பேரரசு வட இந்தியாவிலும், தென்னிந்தியாவிலும் தனது எல்லைகளை விரிவாக்கியது.  
பாலாஜி பாஜிராவ் மே, 1740ல் ஆற்காடு நவாப் என்ற கர்நாடகா நவாப் தோஸ்த் அலி கானை கொன்று, அவர் மகன் சப்தர் அலி கானை ஆற்காடு நவாப் பதவியில் அமர்த்தி, தமிழகத்தில் மராத்தியப் பேரரசு காலூன்ற வழிவகுத்தார்.பின்னர் மார்ச் 1741ல் கர்நாடகா நவாப்பாக இருந்த சந்தா சாகிபை வென்று ஆற்காடு மற்றும் தஞ்சாவூர் பகுதிகளை மராத்தியப் பேரரசில் இணைத்தார்.
# பாலாஜி பாஜி ராவ்

## மராத்திய உள்நாட்டு கிளர்ச்சி

1749ல் சத்திரபதி சாகுஜி மறைவிற்குப் பின்னர் முன்னாள் இராணி தாராபாயின் பேரன் இரண்டாம் இராஜாராம் மராத்தியப் பேரரசராக நியமிக்கப்பட்டார்.  
1750ல் பாலாஜி பாஜி ராவ் பெரும் படைகளுடன் ஐதராபாத் நிஜாமுடன் போரிட சென்ற போது, பேரரசர் இரண்டாம் இராஜாராமிடம், தராபாய், பேஷ்வா பாலாஜி ராவை பதவியிலிருந்து நீக்க வலியுறுத்தினார். அவரது கோரிக்கை ஏற்கப்படாமல், தராபாய் 24 நவம்பர் 1750ல் சதாரா சிறையில் அடைக்கப்பட்டார்.  
தாராபாயின் கோரிக்கையின் பேரில், கெயிக்வாட் வம்சத்தின் குஜராத் படைத்தலைவர் தாமாஜி ராய் கெயிக்வாட் 15,000 வீரர்களுடன், தாராபாய்க்கு ஆதரவாக சதாராவை நோக்கி வந்தார். 20,000 வீரர்கள் கொண்ட மராத்தியப் படைத்தலைவர், குஜராத்தின் தாமாஜி ராய் கெயிக்வாட்டை தோற்கடித்தார்.
# பாலாஜி பாஜி ராவ்

## இதனையும் காண்க

- மராட்டியப் பேரரசு
- மராத்திய அரச குலங்கள் மற்றும் அரசுகள் பட்டியல்
- மூன்றாம் பானிபட் போர்
- ஆங்கிலேய-மராட்டியப் போர்கள்